Kölner Zeitschrift für Soziologie und Sozialpsychologie

Kölner Zeitschrift für Soziologie und Sozialpsychologie er et akademisk tidsskrift innen sosiologi og sosialpsykologi, og det mest innflytelsesrike tyskspråklige tidsskrift innen sosiologi.

Tidsskriftet ble etablert i 1921 av Leopold von Wiese som Kölner Vierteljahreshefte für Soziologie og etter et opphold gjenopplivet av ham under navnet Kölner Zeitschrift für Soziologie i 1948. René König, som etterfulgte Wiese som professor, utvidet tidsskriftets faglige fokus til også å omfatte sosialpsykologi og tidsskriftet fikk sitt nåværende navn i 1954. König redigerte tidsskriftet til 1985.

Tidsskriftet er kjent for sitt fokus på empirisk samfunnsforskning, både kvalitativ og kvantitativ. Mange av de teoretiske artiklene publisert av tidsskriftet står i tradisjonen til Max Webers fortolkende sosiologi. Noen av bidragsyterne til tidsskriftet er Ulrich Beck, Ralf Dahrendorf, Rainer M. Lepsius, Niklas Luhmann, Karl Mannheim, Elisabeth Noelle-Neumann, Claus Offe, Pitirim A. Sorokin, Piotr Sztompka, Friedrich H. Tenbruck, Ferdinand Tönnies og William J. Wilson.
 Eksterne lenker 


Kategori:Sosiologiske tidsskrifter
Kategori:Sosialpsykologi
Kategori:Publikasjoner etablert i 1921